A zsírbetöltés legnagyobb hátránya, hogy lehetetlen megjósolni, hogy a zsír mekkora része szívódik fel újra, és mennyi marad meg az injektált területen. Ha az átviteli folyamat után beágyazódott a zsír, az eredmények tartósak. A kezelt terület csak akkor veszít majd teltségéből, ha a normális öregedési folyamat az egész arcodra hatással lesz. Ezzel szemben más töltőanyagok néhány hónap alatt felszívódnak. Annak érdekében, hogy az eljárás eredményes legyen, és ne légy csalódott, azt ajánljuk, hogy először egy olyan töltőanyaggal próbálkozz, ami felszívódik (pl. hialuronsav), hogy lásd, milyen lesz a maradandó arcfeltöltés. Fontos tudnod, hogy a betöltött zsír eltávolítása nehézkes lehet, hiszen nem biztos, hogy a korrekció során az előzőleg beinjektált zsírt, és nem az eredeti arczsírt távolítják el. Az arcfeltöltés tesztelésének másik módja a sóoldatos injektálás. Ezzel a próbafeltöltéssel időt spórolhatsz, ha nem akarsz mesterséges injekciós töltőanyagokkal próbálkozni. A sóoldatos injektálás néhány órától pár napig marad látható az arcodon, és azonnal megmutatja, hogy a kezelendő területek hogyan néznek majd ki a valódi beavatkozás után. Ezt a fajta próba betöltésnek egy hátránya van, Magyarországon nagyon kevesen végzik.